Sifan Hassan

**Sifan Hassan** (Oromo: *Siifan Hassan*; born January 1993) be Ethiopian-born Dutch middle- den long-distance runner. She be most recognized for ein versatility for running championship insyd den world leading performances for widely disparate distances insyd. She plete unprecedented triple for de 2020 Tokyo Olympics, wey she win gold medals insyd both de 5,000 metres den 10,000 metres den bronze medal give de 1,500 metres. Hassan be de athlete per insyd Olympic history make she win medals across middle-distance event den both long-distance races insyd single Games. She be de second of three women per make dem plete Olympic distance double. For de Paris 2024 Olympics, Hassan secure bronze medal insyd both de women's 5,000 m den 10,000 m events den gold insyd de women's marathon, wey she cam turn de woman per make she win de Olympic gold medal insyd 5000 metres, 10,000 metres den Marathon race.

For de World Athletics Championships, Hassan take 1,500 m den 10,000 m titles insyd 2019, wey she cam turn de athlete per (male anaa female) insyd history make she win both events for single World Championships anaa Olympic Games. She win bronze for de 1500 m insyd 2015, den for de 5000 m insyd 2017, wen na she sanso fini fifth insyd de 1,500 m. Hassan be three-time World Indoor Championships medallist, wey she win gold for 1500 m insyd 2016 as well as silver for 3000 m den bronze for 1500 m insyd 2018. She earn six European medals (wey dey include two cross country titles), den one European indoor medal. She sanso be three-time Diamond League winner, she secure de 1500 m/5000 m double insyd 2019. For ein debut over de classic 26.2-mile distance, she win de 2023 London Marathon.

Na Hassan be de world record holder for de one hour run since 2020. She hold de world record for de one mile for de track from July 2019 to July 2023, wen Faith Kipyegon overtake am. She hold world record for 10,000 m for two days insyd June 2021. She dey zuk six European records (1500 m, 3000 m, 5000 m, 10,000 m, half marathon, marathon) den three oda Dutch records.

## Early life
Na dem born Sifan Hassan insyd Adama, Oromia, Ethiopia wey dem raise am insyd de countryside of Kersa insyd de Munesa district of de Arsi Zone of Oromia. Na she be recreational runner der. She lef ein home country as refugee wey she arrive insyd de Netherlands insyd 2008 for age 15. She begin dey boot while she dey undertake studies make she cam turn nurse. She be Arsi Oromo.

Hassan cam turn Dutch citizen insyd 2013.

## Career

### 2011–2012

She affiliate plus Eindhoven Atletiek, Hassan enter de Eindhoven half marathon insyd 2011 wey she win de race plus time of 77:10 minutes. Na she sanso be runner-up for two cross country races (Sylvestercross den Mol Lotto Cross Cup). She win those races insyd 2012, as well as de 3000 m for de Leiden Gouden Spike meet.

### 2013–2014

Hassan make ein breakthru insyd de 2013 season. She run 800 metres best of 2:00.86 minutes make she win for de KBC Night of Athletics wey she take wins insyd de 1500 m for de Nijmegen Global Athletics den Golden Spike Ostrava meets. For de 2013 IAAF Diamond League circuit na she be runner-up insyd de 1500 m for Athletissima plus personal best of 4:03.73 minutes wey na she be third for de DN Galan 3000 m plus best of 8:32.53 minutes—dis time dem rank am de fourth-fastest runner insyd de world dat year.

Hassan cam turm Dutch citizen insyd November 2013, too late make she compete for de 2013 World Championships, den de month wey dey follow she make ein first appearance give de Netherlands. For de 2013 European Cross Country Championships she win de gold medal insyd de under-23 category wey she help de Dutch team to third insyd de rankings. She sanso win de Warandeloop den Lotto Cross Cup Brussels races dat winter.

For de beginning of 2014 she run world-leading time of 8:45.32 minutes for de 3000 m for de Weltklasse in Karlsruhe, then she break de Dutch indoor record insyd de 1500 m plus time of 4:05.34 minutes for de Birmingham Indoor Grand Prix.

### 2015

For de 2015 World Championships insyd Beijing, Hassan win de bronze medal insyd de 1500 metres. She cam turn de second female Dutch athlete ever make she win medal for de World Championships, after Dafne Schippers. Na she be de third female Dutch winner for de 2015 European Cross Country Championships, dey follow insyd de footsteps of fellow African migrants Hilda Kibet den Lornah Kiplagat.

### 2016–2017

Hassan win ein heat insyd de 1500 m insyd de 2016 Rio Olympics insyd 4:06.64 before Faith Kipyegon. Insyd de semifinals she place second insyd 4:03.62 after Genzebe Dibaba wey win insyd 4:03.06. Insyd de final Kipyegon take de Olympic gold medal plus 4:08.92, na Dibaba be de runner up plus 4:10.27 den Jennifer Simpson take de bronze medal insyd 4:10.53. Hassan place fifth insyd time of 4:11.23.

She fini fifth insyd de 1500 m for de 2017 World Athletics Championships wey she win de bronze medal insyd de 5000 metres event.

### 2018
For 13 July, she break de European record for 5000 metres by she fini second for de Rabat Diamond League insyd 14:22.34. Few days later, Hassan win de first Millicent Fawcett Mile for de 2018 London Anniversary Games insyd time of 4:14.71, de fourth-fastest result for de time.

For de 2018 European Championships, she win gold medal insyd de 5000 m plus de time 14:46:12, wey she set fresh championships record.

For 16 September, she break de European record for de half marathon plus time of 65:15, wey she win de Copenhagen Half Marathon.

### 2019
For 17 February, Hassan set de world record for 5 km road race wey she stop de clock for 14:44 insyd Monaco. Dem since break am, first by Beatrice Chepkoech, then by Ejgayehu Taye. De 5 km road race na ebe world record event since 1 November 2017. For de Prefontaine Classic insyd June, she break de European 3000 m record plus time of 8:18.49.

#### Mile world record

For 12 July, Hassan enter de mile run for de Herculis meet insyd Fontvieille, Monaco. Na Olha Lyakhova be de pace setter, she take de field thru de first two laps (dem measure for de start line, no be de quarter-mile splits) insyd 64.26 den 63.94 (2:08.20). As ebe typical for Hassan, na she be last off de start line, buh over de next 150 metres, slowly she ease einself around de field for de outside into de marking position behind Lyakhova. Gabriela DeBues-Stafford soon move thru de field insyd between Hassan den Lyakhova for de next lap before Hassan den Gudaf Tsegay separate from de field as de chasers per. Between 800 den 1000 metres, Lyakhova strain make she keep on pace, buh na Hassan den Tsegay dey move forward. After Lyakhova step out, de two found dema selves 15 metres ahead of de pack. For 1200 metres, na Hassan dey spy back for ein close chaser Tsegay insyd 3:10.13 (a 61.93 lap). Hassan accelerate, dey open 5-metre gap over de next 100 metres. Dey continue for dis pace, she pass 1500 metres insyd about 3:55. Hassan cover de last 409.344 metres insyd 62.20, ein final time of 4:12:33 dey break Svetlana Masterkova ein almost 23-year-old world record. De athletes wey dey trail Hassan rewrite de all-time top 25 list, plus Laura Weightman wey dey move into position #15, DeBues-Stafford into #17, den after #5 all-time Tsegay fade into de pack na Rababe Arafi, Axumawit Embaye, Winnie Nanyondo den Ciara Mageean dey follow am dey move into positions #20–23.

Na she be de double 2019 Diamond League champion, wey she win both de 1500 den 5000 metres Trophies.

For 28 September, she cam turn de 2019 World Champion insyd de 10,000 metres insyd ein second race for dat distance. Na ein first race for de event be insyd Stanford insyd time of 31:18.12, just fast enough make she achieve de qualifying standard give de World Championships. Na de winning time of 30:17.62 be de best time of de year for de track top. Alina Reh (Germany) lead de field after 3000 m insyd 9:29.69. De front runner reach de halfway point insyd 15:32.70. Letesenbet Gidey fini insyd 30:21.23, plus Agnes Tirop (Kenya) cam insyd third place insyd 30:25.50. Na de second half of de run dem cover insyd 14:45. Hassan sanso win de 1500 metres race plus time of 3:51.95 (sixth place for de 1500 m all-time list top), dey set fresh championships den European records. Na de second-placed finisher be Faith Kipyegon insyd 3:54.22, fresh Kenyan national record, den de third place go to Gudaf Tsegay plus 3:54.38.

### 2020–2021
For 10 October, Hassan set European record for de women's 10,000 metres insyd time of 29:36.67, wey she break de best set by Great Britain ein Paula Radcliffe insyd 2002 by more dan 24 seconds.

For 6 June 2021, she better ein performance for de event make she set world record of 29:06.82 insyd Hengelo, wey she beat 2016 record of Ethiopian Almaz Ayana by more dan 10 seconds. Hassan loose de record two days later, however, wen Ethiopia ein Letesenbet Gidey achieve time of 29:01.03 for de same stadium.

Hassan win gold insyd de 5000 metres den 10,000 metres for de delayed 2020 Tokyo Olympic Games. She sanso win bronze insyd de 1500 metres. She cam turn de athlete per make she ever medal insyd de 1500, 5000, den 10,000 metres events for de same Olympics. Na ein 5000 m winning time be 14:36.79, ahead of Hellen Obiri wey komot Kenya plus 14:38.36, while Gudaf Tsegay win bronze medal plus time of 14:38.87. Ein gold medal win make am de first Dutch woman plus Olympic athletics medal insyd long-distance event. Na she be de first non-Kenyan anaa Ethiopian athlete make she win de event since Gabriela Szabo win insyd de 2000 Sydney Olympics.

### 2022
Na dis season she consider am resting year give Hassan as she end break from training 5 weeks before she compete for de World Championships insyd Eugene, Oregon wer na she fini sixth insyd de 5000 metres den fourth insyd de 10,000 metres.

### 2023
For 23 April, for ein debut over de classic marathon distance, de 30-year-old win de London Marathon plus time of 2:18:33. She lost contact plus de leaders after she stop make she stretch ein leg twice about 19 km into de race, wey na ebe 28 seconds behind for de 25 km mark. Despite dis, Hassan catch up plus de slowing lead quartet plus four kilometres to go wey she prevail insyd sprint finish for de final straight, four seconds ahead of Alemu Megertu. "It was really amazing. I never thought I would finish a marathon", Hassan say.

For 3 June, just 41 days after ein marathon debut, Hassan make ein return to outdoor track insyd Hengelo, Netherlands. She compete insyd de 10,000 metres den de 1500 metres, wey she win both events; de 10,000 metres plus time of 29:37.80, den de 1500 metres insyd 3:58.12.

For 8 October, Sifan Hassan win de Chicago Marathon plus time of 2:13:44. Dis be fresh course record give de Chicago Marathon as well as de second-fastest women's marathon of all time.

### 2024 - Olympic 5000m bronze
For de Paris 2024 Olympics, Hassan secure de bronze medal insyd de women's 5,000 metres. Initially dem upgrade to silver dey follow Faith Kipyegon ein disqualification for obstruction, na dem later return Hassan to bronze after na dem reinstate Kipyegon dey follow Kenya ein successful appeal.

Hassan sanso win bronze insyd de 10,000 metres then, for de final day, she win gold insyd de women's marathon after she sprint de final 200 metres make she beat Ethiopian Tigst Assefa by 3 seconds. Plus dis gold medal she cam turn de first woman make she win Olympic gold insyd de marathon, 5,000 metres den 10,000 metres. She sanso cam turn de first Olympic athlete male anaa female make she win medals insyd dese three events for de same Games since 1952.

### Coach
Sifan Hassan achieve ein first career breakthrus while under de direction of Dutch national coach Honore Hoedt. Hassan decide ,ake she search for oda coaching options for de end of 2016 after injuries hamper ein buildup to de Rio Olympics.

Dey begin insyd 2017, Hassan move go de United States make she be coached by Alberto Salazar for de Nike Oregon Project.

Insyd July 2018, de Nike Oregon Project hire Tim Rowberry as coach—primarily make he oversee de training of Sifan Hassan den ein fellow team member Yomif Kejelcha—while Salazar remain de head coach over all athletes insyd de Nike Oregon Project.

Insyd October 2019 Salazar begin dey serve four-year ban from athletics for doping violations wey dey date from before he start dey coach Hassan. According to court rulings wich na dem uphold Salazar ein ban, na der be “no evidence put before the CAS as to any effect on athletes competing at the elite level within the Nike Oregon Project.” 

De aftermath of Salazar ein ban cause de Nike Oregon Project make e dissolve dey lead Hassan den Kejelcha make dem form fresh training group under coach Tim Rowberry.

Hassan ein current coach be Tim Rowberry. After ein partnership plus Rowberry begin insyd 2018, she set fresh personal best times insyd de 1500m, 3k, 5k, 10k, half marathon, den marathon. Hassan ein training partner Yomif Kejelcha remain insyd de group til ein departure to Adidas insyd 2021.

## Personal bests
Information wey komot World Athletics profile unless otherwise noted.

## Competition results
Information wey komot World Athletics profile unless otherwise noted.

### International competitions

### Circuit wins den titles

* Diamond League Overall 1500 m winner: 2015
* Diamond League 1500 m champion: 2019
* Diamond League 5000 m champion: 2019
** 2014 (2): Paris Meeting Areva (1500 m), Glasgow Grand Prix (1500 m)
** 2015 (2): Birmingham British Grand Prix (1500 m), Lausanne Athletissima (1500 m)
** 2017 (3): Rome Golden Gala (1500 m), Paris (1500 m), Birmingham (3000 m)
** 2018 (2): London Anniversary Games (One mile), Birmingham (1500 m)
** 2019 (4): Palo Alto Prefontaine Classic (3000 m), Monaco Herculis (One mile, MR **<abbr>DLR</abbr>** **<abbr>WR</abbr>**), Zürich Weltklasse (1500 m), Brussels Memorial Van Damme (5000 m)
** 2020 (1): Brussels (One hour)
** 2021 (3): Rome Golden Gala in Florence (1500 m), Eugene Prefontaine Classic (5000 m), Brussels (One mile)
** 2022 (1): Chorzów Kamila Skolimowska Memorial (3000 m)

### National titles

* Dutch Indoor Athletics Championships
** 800 metres: 2016
** 1500 metres: 2015

## Awards den honours

* Dutch Athlete of de Year: 2018, 2019, 2021
* Dutch Sportswoman of de Year: 2019, 2021
* Knight of de Order of Orange-Nassau: 2021
* European Athlete of de Year: 2021

## References



## External links
**Sifan Hassan** for Wikipedia ein sisto projects

*  from Commons
*  from Wikiquote
*  from Wikidata

* Sifan Hassan at World Athletics
* Sifan Hassan at European Athletics
* Sifan Hassan at Diamond League
* Sifan Hassan at de Royal Dutch Athletics Federation (insyd Dutch)
* Sifan Hassan at ARRS
* Sifan Hassan at TeamNL (archive) (insyd Dutch)